open-index/open-wikipedia-markdown huggingface dataset:
Eva Løveid Mølster

**Eva Løveid Røe Mølster** (født 1972) er en norsk filosof som er rektor ved Einar Granum Kunstfagskole (siden 2017). Hun har hovedfag i filosofi fra Universitetet i Bergen med hovedoppgaven *Et bilde holdt oss fanget* fra 2001. Hun har også studert «estetik» og «idé- och lärdomshistoria» ved Uppsala universitet i tillegg til årsenhet i kunsthistorie fra Universitetet i Bergen. Løveid Mølster har skrevet etterordet i Arthur C. Danto: *Kunstens avslutning*, Pax artes 2006.

Hun er nestleder i styret i Forbundet Frie Fotografer og styreleder i Norske fag- og friskolers landsforbund (NFFL). Hun har tidligere vært avdelingsleder ved avdeling for visuell kunst og performativ kunst ved NISS (Nordisk Institutt for Scene og Studio) og senere Westerdals Oslo ACT (2011–2015) og programansvarlig for bachelorprogrammet ved Kunstakademiet, Kunsthøgskolen i Oslo (2015-17). Hun har undervist i kunstteori og skrivekunst siden 1994 ved blant annet Akademi for scenekunst, Høgskolen i Østfold og Høgskolen Kristiania, vært veileder og teoriansvarlig ved kunstskolen til Robert Meyer (2001–2007) og kurator for fotokunstbilaget i *[[Samtiden]]* der spesialtilpassede arbeider av Torbjørn Rødland, Mette Tronvoll, Mikkel McAlinden, Signe Marie Andersen og Vibeke Tandberg ble vist (2005–2006). Løveid Mølster var med i redaksjonsrådet til tidsskriftet *[[Syn og Segn]]* under redaktør Knut Aastad Bråten.

Eva Løveid Mølster var med å stifte Norsk Tidsskriftforening i 2003 der hun også har vært styreleder (2004–2007). Hun har vært redaksjonssekretær for *[[Nytt Norsk Tidsskrift]]*, Universitetsforlaget (2002–2003), *Samtiden*, Aschehoug (2003–2006) og *[[Billedkunst (tidsskrift)|Billedkunst]]*, NBK (2009–2011). Hun har også vært fotobokansvarlig i tidsskriftet *[[Objektiv (tidsskrift)|Objektiv]]*, Objektiv Forlag AS (2010–2011).

## Referanser


## Eksterne lenker
* 
* 
* 
* 
* 
*
Heterogomphus binodosus

***Heterogomphus binodosus*** er en bille som hører til gruppen hornbiller i familien skarabider (Scarabaeidae).

## Utseende
En middelsstor (ca. 25 millimeter), kraftig, mørkbrun, blank hornbille. Hannen har et middels langt, krumt horn på hodet, og to fremoverrettede horn øverst  på pronotum, området under disse noe uthulet. Hunnen mangler horn, og pronotum er rundet uten framspring.

## Levevis
Til tross for at noen av artene er ganske vanlige er det lite man vet om biologien til disse billene. Larvene til de artene der disse er kjente lever i jorda der de spiser dødt, organisk materiale. De voksne billene er aktive om natta og kommer gjerne til lys. Disse artene er ikke regnet som skadedyr.

## Utbredelse
Arten er kjent fra Brasil. Eksemplarer fra Paraguay blir nå regnet som en egen art, *[[Heterogomphus monotuberculatus]]*.

## Systematisk inndeling

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien skarabider, Scarabaeidae Latreille, 1806
***** Underfamilien hornbiller, Dynastinae MacLeay, 1819
****** Stammen Oryctini Mulsant, 1842
******* Slekten *[[Heterogomphus]]* Burmeister, 1847
******** ***Heterogomphus binodosus*** Prell, 1912

## Kilder
* Generic Guide to New World Scarab Beetles – ''Heterogomphus''
* Dynastidae du monde- sjekkliste over artene 

## Eksterne lenker
* Bilder av arten
* 
*
Westside

**Westside** er en urban region i det vestlige Los Angeles County i California. Den har ingen offisiell status, men ifølge *[[Los Angeles Times]]* dekker regionen 262 km², og inkluderer ikke bare distrikter i byen Los Angeles, men også to kommunefrie nabolag samt bykommunene Beverly Hills, West Hollywood, Culver City og Santa Monica.

## Referanser


## Eksterne lenker
*
Myrtle Beach internasjonale lufthavn

**Myrtle Beach internasjonale lufthavn** (IATA: **MYR**, ICAO: **KMYR**) er en lufthavn i delstaten Sør-Carolina i USA.  Lufthavnen er den tredje største i delstaten etter antall passasjerer. Den er travlest i sommersesongen.

Det er flyruter fra lufthavnen til og fra en rekke destinasjoner innenriks i USA og utenriks i Canada.

En rekke flyselskaper har flyruter, men lavprisflyselskapene Allegiant Air og Spirit Airlines flyr til flest destinasjoner om sommeren.

Tidligere var der base for United States Air Force.

## Referanser


## Eksterne lenker
* Lufthavnens nettsted
Megaceras philoctetes

***Megaceras philoctetes*** er en bille som hører til gruppen hornbiller i familien skarabider (Scarabaeidae).

## Utseende
En stor, (35-40 millimeter), blank, brunsvart hornbille. Hannen har et kraftig, i spissen kløvet horn i pannen og to horn på pronotum, som er høyt hvelvet, for det meste svært blankt, men med et parti med kraftig, stripet mikroskulptur på hver side. For-leggen (protibia) har tre tenner. Hunnen er blank, uten horn med med et par små knøler på pronotum, område foran disse med kraftig, tverrmasket mikrioskulptur. Dekkvingene er glatte og blanke.

## Levevis
Lite er kjent om biologien til disse billene. De fleste av artene er tilsynelatende sjeldne, og lever i løvskog. De voksne billene er nattaktive. Larvene utvikler seg mest sannsynlig i råtne stokker.

## Utbredelse
Arten er utbredt fra Venezuela og Guyana i nord til Bolivia i sør.

## Systematisk inndeling

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien skarabider, Scarabaeidae Latreille, 1806
***** Underfamilien hornbiller, Dynastinae MacLeay, 1819
****** Stammen Oryctini Mulsant, 1842
******* Slekten *[[Megaceras]]* Hope, 1837
******** ***Megaceras philoctetes*** (Olivier, 1789)

## Kilder
* Bilder av arten

## Eksterne lenker
* Bilder av arten
* 
*
Vatan Şaşmaz

**Vatsanever «Vatan» Şaşmaz** (født 8. januar 1974 i Çanakkale, død 27. august 2017 i Istanbul) var en tyrkisk skuespiller, forfatter og programleder. 

Şaşmaz har hatt roller i filmene *Seninki kaç para?*, *Keloglan Karaprens'e Karsi* og *Çocuklar duymasin* og i flere TV-serier. I 2000 ble han programvert for ATVs morgensendinger, før han i 2004 startet en karriere som programleder for ulike show på TRT. I 2013 og 2015 var han medprogramleder for Tyrkvisjonens sangkonkurranse.

Vatan Şaşmaz ble skutt og drept på et hotellrom i Beşiktaş i Istanbul av skuespilleren, og hans tidligere samboer, Filiz Aker.

## Referanser


## Eksterne lenker
*
Nils Anders Røkke

**Nils Anders Røkke** (født 1963) er en norsk næringslivsleder. Røkke er direktør for bærekraft i SINTEF. Han leder også den europeiske forskningsalliansen 
European Energy Research Alliance (EERA).

Røkke har sin utdannelse fra NTH, der han var ferdig utdannet sivilingeniør i 1986 og dr.ing. 1994 med avhandlingen *Experimental and theoretical studies of environmental aspects of natural gas combustion*. Hans fagområder er innen energi og klimateknologi. 

Han jobbet i Rolls-Royce i perioden 1998–2002 som sjefingeniør. Fra 2002 har han jobbet i SINTEF som forsker og forskningssjef. Han har ledet flere norske, nordiske og europeiske forskningsprosjekter, spesielt innen CCS. Han har vært leder for Trondheimskonferansen TCCS. Han har vært en del av SINTEFs konsernledelse siden 2009, og i 2015 ble han utnevnt til direktør for bærekraft. Han er styreleder i ECCSEL som er Europas CCS laboratorieinfrastruktur. 

I 2009 ble han kåret til Årets trønder av Adresseavisa. 
__NOTOC__
## Bibliografi (utvalg)

## Referanser
Anthony Nwakaeme

**Anthony Nnaduzor Nwakaeme** (født 21. mars 1989) er en nigeriansk fotballspiller som spiller for den saudiarabiske klubben Al-Fayha FC.

## Referanser


## Eksterne lenker
*
Buddhapālita

**Buddhapālita** (født 470, død 550) var en buddhistisk filosof innenfor retningen madhyamaka i buddhismen. Han ble mildt kritisert av Bhāviveka og deretter intenst forsvart av Candrakīrti. Forskjellen på de to lærde ledet til skillet mellom skolene Prāsaṅgika og Svatantrika innenfor madhyamaka. Buddhapālita kan i denne forstand sies å være grunnleggeren av Prāsaṅgika.

## Referanser
Enema pan

***Enema pan*** er en bille som hører til gruppen hornbiller i familien skarabider (Scarabaeidae).

## Utseende
En stor (ca. 55-75 millimeter), blank, svart hornbille. Store hanner utmerker seg ved sine lange, slanke horn på hodet og thorax, noe som gjør arten til en av de høyeste (fra underlaget) av hornbillene. Hos mindre hanner er hornene betydelig kortere. Også hunnen har horn på hodet, men mangler hornet på pronotum.

## Levevis
Til tross for at disse store billene er forholdsvis vanlige, er ganske lite kjent om biologien deres. De holder mest til i skog. Larvene lever trolig i jorden. De voksne flyr om natten og kommer gjerne til lys, noen ganger tallrikt.

## Utbredelse
Arten er utbredt over det meste av Mellom- og Sør-Amerika, fra Mexico i nord til Paraguay i sør.

## Systematisk inndeling

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien skarabider, Scarabaeidae Latreille, 1806
***** Underfamilien hornbiller, Dynastinae MacLeay, 1819
****** Stammen Oryctini Mulsant, 1842
******* Slekten *[[Enema]]* Hope, 1837
******** ***Enema pan*** (Fabricius, 1775)

## Kilder
* Omtale av slekten

## Eksterne lenker
* Bilder av ''Enema pan'', hunn
*
Dele Ajiboye

**Oladele Muniru Ajiboye** (født 7. august 1990) er en nigeriansk fotballspiller som spiller for den nigerianske klubben Plateau United FC.

## Referanser


## Eksterne lenker
*
Tyronne Ebuehi

**Tyronne Ebuehi** (født 1995) er en nederlandskfødt nigeriansk fotballspiller som spiller for den italienske klubben .

## Landslaget
Han ble tatt ut i s tropp til VM i fotball 2018 i Russland.

## Referanser


## Eksterne lenker
*
Myrtle Beach

**Myrtle Beach** (Uttales  ˈmɜːrtəlˈbiːtʃ)  er en by i delstaten Sør-Carolina i USA.  Byen er et populært feriested om sommeren.  Ved byen er det en 97&nbsp;km lang sandstrand. I nærheten av byen er det flere fornøyelsesparker og en rekke golfbaner.

Utenfor byen ligger Myrtle Beach internasjonale lufthavn.

## Referanser


## Eksterne lenker
*
*Myrtle Beach hos Encyclopædia Britannica 
*Visit Myrtle Beach
*
Jesus Lever-steinen

**Jesus Lever-steinen** er en stein med inskripsjonen «JESUS LEVER», langs stien på vei opp Løvstakken. Innrisset ble laget av murmester Alfred Westerlid, et aktivt medlem av Bergen Indremisjon, en gang tidlig på 1900-tallet. Steinen kalles også Gulsteinen.

## Referanser
Scapanes australis

***Scapanes australis*** er en bille som hører til gruppen hornbiller i familien skarabider (Scarabaeidae).

## Utseende

Store (40-60 millimeter), blankt mørkbrune til svarte biller. Hannen har to mer eller mindre flate, fremoverrettede horn på pronotum og et kraftig horn på hodet, hunnen mangler disse.

## Levevis
Larvene utvikler seg i jorda under råtne stokker eller lignende. Utviklingen tar minst 9 måneder. De voksne billene gnager på greiner av palmer og andre storvokste planter.  Disse billene kan gjøre betydelig skade på unge kokospalmer, sagopalmer og bananplanter, der de borer i skuddene og blant annet kan åpne veien for råte og andre skadeinsekter.

## Utbredelse
Arten er utbredt i Ny-Guinea og på Salomonøyene.

## Systematisk inndeling

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien skarabider, Scarabaeidae Latreille, 1806
***** Underfamilien hornbiller, Dynastinae MacLeay, 1819
****** Stammen Oryctini Mulsant, 1842
******* Slekten *[[Scapanes]]* Burmeister, 1847
******** ***Scapanes australis*** (Boisduval, 1832)
********* *[[Scapanes australis australis]]* (Boisduval, 1832) - Ny-Guinea
********* *[[Scapanes australis brevicornis]]* Sternberg, 1908 – Ny-Guinea
********* *[[Scapanes australis grossepunctatus]]* Sternberg, 1908 – Ny-Guinea
********* *[[Scapanes australis solomonensis]]* Sternberg, 1908 – Salomonøyene

## Kilder
* Om skader forårsaket av *Scapanes australis*: https://web.archive.org/web/20160304190609/http://www.pacificdisaster.net/pdnadmin/data/original/MAL_SLB_Scanpanes_EFsheet57.pdf

## Eksterne lenker
* Foto av ''Scapanes australis brevicornis'', hann
* Bildegalleri over de ulike underartene
*
Xyloryctes furcatus

***Xyloryctes furcatus*** er en bille som hører til gruppen hornbiller i familien skarabider (Scarabaeidae).

## Utseende
En middelsstor (25-34 millimeter), kraftig, blankt svart hornbille. Kroppsformen er ganske bred. Hannen har et krumt horn på hodet, dette griper an mot et gaffelformet framspring på pronotum. Hunnen mangler hornet og pronotum er rundet. Undersiden er kledt med stive, rødoransje hår.

## Levevis
Larvene lever i jorda der de spiser av røttene på ulike trær. Denne arten lever i løvskog på sandet grunn.

## Utbredelse
Arten lever i Mexico.

## Systematisk inndeling

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien skarabider, Scarabaeidae Latreille, 1806
***** Underfamilien hornbiller, Dynastinae MacLeay, 1819
****** Stammen Oryctini Mulsant, 1842 
******* Slekten *[[Xyloryctes]]* Hope, 1837
******** ***Xyloryctes furcatus*** Burmeister, 1847

## Kilder
* E. Bitar & M. A. Moron (2014) Revisión y análisis filogenético del género *Xyloryctes* (Coleoptera: Melolonthidae: Dynastinae: Oryctini). *Revista Mexicana de Biodiversidad* 85: https://web.archive.org/web/20171024095752/http://www.scielo.org.mx/scielo.php?script=sci_arttext&pid=S1870-34532014000400008
* Bilder av arten
* Omtale av slekten

## Eksterne lenker
* 
*
Aegonychon purpurocaeruleum

***Aegonychon purpurocaeruleum*** er en flerårig, håret urt i rubladfamilien. Den er også kjent under de vitenskapelige navnene *Buglossoides purpurocaerulea* og *Lithospermum purpurocaeruleum*.

Den blir 15–60 cm høy og har en tuet vekst med jordstengel. Stenglene er opprette, og bladene er lansettformede til smalt elliptiske, mørkegrønne og spisse. Blomstene er først rødaktig purpur, men blir så sterkt blå. Blomstringstiden er april–juni. Planten vokser i åpen skog, skogkanter og kratt, som regel på kalkrik jord. Den er utbredt i Sør- og Mellom-Europa fra Spania, Sardinia og Sicilia nordover til Storbritannia, Belgia, Tyskland, Polen, Ukraina og sørlige Russland. Den finnes også i Anatolia, Transkaukasia og nordlige Iran.

*Aegonychon purpurocaeruleum* er en karakteristisk art for artsrike duneikskoger. I slike skoger i Sveits vokser den sammen med blant annet blankburkne, *[[Lonicera etrusca]]*, *[[Mercurialis ovata]]*, fagerfiol, italialønn, kalkgrønnaks, buksbom, lundstarr, vårkornell, laurbærtysbast, vanlig hundetann, ask, buskvikke, einer, gullregn, svarterteknapp, *[[Melittis melissophyllum]]*, mahaleb, snøpære, vintereik, geitved, *[[Ruscus aculeatus]]*, sølvasal, edelrogn, tarmvriasal, skjermkrage og legefirtann.

## Litteratur
* 
* 
* 
* 
* 

## Eksterne lenker
*
Xyloryctes jamaicensis

***Xyloryctes jamaicensis*** er en bille som hører til gruppen hornbiller i familien skarabider (Scarabaeidae).

## Utseende
En middelsstor (21-38 millimeter), kraftig, blankt brunsvart hornbille. Hannen har et krumt horn på hodet, pronotum er uthulet foran med et lite, rundet framspring i midten, men uten knøler eller horn. Hunnen mangler hornet. Undersiden er kledt med stive, rødoransje hår.

## Levevis
Larvene lever i jorda der de spiser av røttene på ulike trær. Denne arten lever i løvskog på sandet grunn.

## Utbredelse
Til tross for det vitenskapelige artsnavnet (som trolig beror på en misforståelse) er denne arten utbredt i Mexico, Canada (Ontario) og USA, der den finnes over det meste av landet.

## Systematisk inndeling

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien skarabider, Scarabaeidae Latreille, 1806
***** Underfamilien hornbiller, Dynastinae MacLeay, 1819
****** Stammen Oryctini Mulsant, 1842 
******* Slekten *[[Xyloryctes]]* Hope, 1837
******** ***Xyloryctes jamaicensis*** (Drury, 1773)

## Kilder
* Bildegalleri over nordamerikanske arter
* Omtale av slekten

## Eksterne lenker
* 
*
Héctor Cúper

**Héctor Raúl Cúper** (født 1955) er en argentinsk fotballtrener og tidligere fotballspiller.

Han var trener for s landslag under VM i fotball 2018.

## Referanser


## Eksterne lenker
*
Dimităr Sjtiljanov

**Dimităr Panajotov Sjtiljanov** (bulgarsk: Димитър Панайотов Щилянов; født 17. juli 1976) er en bulgarsk bokser.

Han representerte Bulgaria under Sommer-OL 2004 i Athen, der han ble utslått i andre runde. 

## Referanser


## Eksterne lenker
*
Vicente Escobedo

**Vicente Escobedo** (født 6. november 1981) er en amerikansk bokser.

Han representerte USA under Sommer-OL 2004 i Athen, der han ble utslått i andre runde. 

## Referanser


## Eksterne lenker
*
Asghar Ali Shah

**Syed Asghar Ali Shah** (født 21. januar 1978) er en pakistansk bokser.

Han representerte Pakistan under Sommer-OL 2004 i Athen, der han ble utslått i andre runde. 

## Referanser


## Eksterne lenker
*
Jove decadent

***Jove decadent. Després del ball*** (spansk: ***Joven decadente. Después del baile***) er et maleri fra 1899 av den katalanske maler Ramon Casas (1866–1932). 

Bildet viser en ung, rødhåret kvinne som har kastet seg nonchalant ned på en divan, utmattet etter en lang aften med dans. Ikledd en sort kjole hviler hun den høyre hånd, som holder en gul liten bok, i store, grønne puter. Venstre arm ligger tungt utover divankanten, mens sjal og kjole rører gulvet. En sko med spenne hviler på et flerfarvet teppe. Modellen er Madeleine Boisguillaume, som Casas lærte å kjenne i Paris. 

Maleriet tilhører Santa Maria de Montserrat i Catalonia.

## Referanser
Aleksandr Maletin

**Alexander Maletin** (født 6. februar 1975) er en russisk bokser.

Han representerte Russland under Sommer-OL 2004 i Athen, der han ble utslått i andre runde. Han tok bronse under Sommer-OL 2000.

## Referanser


## Eksterne lenker
*
Xyloryctes ensifer

***Xyloryctes ensifer*** er en bille som hører til gruppen hornbiller i familien skarabider (Scarabaeidae).

## Utseende
En middelsstor (30-35 millimeter), kraftig, blankt brun til svart hornbille. Kroppsformen er ganske bred. Hannen har et krumt, tynt horn på hodet, pronotum har ikke noe horn, men et bredt framspring i midten. Hunnen mangler hornet og pronotum er rundet. Undersiden er kledt med stive, rødoransje hår.
Dekkvingene er glatte og blanke.

## Levevis
Larvene lever i jorda der de spiser av røttene på ulike trær. Den lever i furu- og furu-eikeskog 2000-3000 meter over havet.

## Utbredelse
Arten lever i Mexico, Guatemala, Honduras og El Salvador.

## Systematisk inndeling

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien skarabider, Scarabaeidae Latreille, 1806
***** Underfamilien hornbiller, Dynastinae MacLeay, 1819
****** Stammen Oryctini Mulsant, 1842 
******* Slekten *[[Xyloryctes]]* Hope, 1837
******** ***Xyloryctes ensifer*** Bates, 1888

## Kilder
* E. Bitar & M. A. Moron (2014) Revisión y análisis filogenético del género *Xyloryctes* (Coleoptera: Melolonthidae: Dynastinae: Oryctini). *Revista Mexicana de Biodiversidad* 85: https://web.archive.org/web/20171024095752/http://www.scielo.org.mx/scielo.php?script=sci_arttext&pid=S1870-34532014000400008
* Bilder av arten
* Omtale av slekten

## Eksterne lenker
* 
*
Friedrich Foertsch

**Friedrich Albert Foertsch** (født 19. mai 1900, død 14. desember 1976) var en tysk general som var nestsjef for planlegging ved NATOs hovedkvarter fra 1959 til 1961 og deretter den andre forsvarssjefen i Forbundsrepublikken Tyskland fra 1961 til 1963.

Foertsch startet sin militære karriere i Den kongelige prøyssiske armé i 1918 og deltok som 18-åring i sluttfasen av første verdenskrig, der han fikk Jernkorset 2. klasse samme år. Etter krigen ble han med i frikorpset *Hindenburg* og i 1921 ble han yrkessoldat i det tyske forsvaret Reichswehr. Han fikk graden løytnant i 1922. Fra 1932 ble han utdannet til generalstabsoffiser og i 1934 ble han forfremmet til kaptein. Han ble major i 1939 og tjenestegjorde i en rekke stabsfunksjoner under andre verdenskrig. Han oppnådde graden generalmajor i 1944. Etter krigen havnet han i sovjetisk krigsfangenskap; han ble først dømt til døden i Sovjetunionen, men ble i stedet sendt til en Gulagleir. Han kom fri i 1955 etter forhandlinger gjennomført av Konrad Adenauer og ble året etter generalmajor i Bundeswehr, der han tjenestegjorde i en rekke ledende stillinger. I 1958 ble han forfremmet til generalløytnant og fra 1959 til 1961 var han nestsjef for planlegging ved NATOs hovedkvarter, Supreme Headquarters Allied Powers Europe, som da lå i Paris. I 1961 ble han utnevnt til full general og generalinspektør for Bundeswehr, dvs. vesttysk forsvarssjef, og hadde denne stillingen til han gikk av med pensjon i 1963.

## Utmerkelser

*Jernkorset 2. klasse (1918)
*Jernkorset 1. klasse (1939)
*Det tyske kors i gull (1943)
*Jernkorsets ridderkors (1944)
*Kommandør av Romanias kroneorden
*Storoffiser av den franske Æreslegionen
*Den amerikanske Legion of Merit
*Republikken Italias fortjenstorden
*Stort fortjenstkors med stjerne og skulderbånd av Forbundsrepublikken Tysklands fortjenstorden

## Referanser


## Litteratur
*Dermot Bradley: *Die Generale des Heeres 1921–1945*, bd. 4: Fleck-Gyldenfeldt, Biblio Verlag, Osnabrück 1996, ISBN 3-7648-2488-3, S. 24–25
Heinrich Trettner

**Heinrich (Heinz) Trettner** (1907–2006) var en tysk general som var den tredje forsvarssjefen i Forbundsrepublikken Tyskland fra 1964 til 1966. Han var tilknyttet båre hæren og flyvåpenet.

## Tidlig karriere

Trettner var offiserssønn, og ble ansatt som yrkessoldat i det tyske forsvaret Reichswehr i 1925, der han ble utdannet til offiser. Han ble løytnant i 1929. Fra 1932 utdannet han seg til pilot. Han var adjutant for general Hugo Sperrle fra 1936 til 1938 og skvadronleder i Legion Condor som var satt inn under general Francos kommando i den spanske borgerkrigen. Etter å ha kommet tilbake til Tyskland gikk han gjennom en generalstabsutdanning og ble knyttet til generalstaben som luftvåpenoffiser.

## Andre verdenskrig
Under andre verdenskrig deltok han i planleggingen av invasjonen av Nederland i 1940 og fikk Jernkorsets ridderkors for dette. I 1941 deltok han i slaget om Kreta og var senere stasjonert nord for Smolensk. Etter den allierte invasjonen i Italia ble han i 1943 divisjonskommandant for en ny fallskjermjegerdivisjon i Venezia og forfremmet til generalmajor. Han deltok i kamper i Italia og fikk eikeløvet i september 1944. I mai 1945 havnet han i amerikansk krigsfangenskap.

## Den kalde krigen
Fra 1949 jobbet Trettner i et firma som solgte glass, og tidlig i 1950-årene utdannet han seg til økonom ved universitetet i Bonn.

I 1956 ble han ansatt som generalmajor i det nyetablerte vesttyske forsvaret Bundeswehr. Til 1959 var han sjef for logistikk ved NATOs hovedkvarter, Supreme Headquarters Allied Powers Europe, i Paris. I 1960 ble han kommanderende general for Bundeswehrs 1. korps. I 1964 ble han utnevnt til full general og den tredje generalinspektøren for Bundeswehr, dvs. forsvarssjef. I 1966 søkte han om avskjed etter å ha følt seg overkjørt av forsvarsminister Kai-Uwe von Hassel i forbindelse med en omorganisering i Forsvarsdepartementet.

Trettner deltok som dommer ved Royal Military Academy Sandhursts krigsspill *Operation Sea Lion* i 1974. Trettner døde en dag før sin 99. årsdag og var da den siste gjenlevende tyske generalen fra andre verdenskrig.

## Utmerkelser

*Cruz de Guerra de España (1938)
*Medalla de la Campaña de España (1938)
*Det spanske kors i gull (1939)
*Jernkorset 2. klasse og 1. klasse (begge 1940)
*Pilot og observatørmerket i gull med diamanter
*Jernkorsets ridderkors med eikeløv
*Legion of Merit (USA) (1964)
*Kommandørridder av Royal Victorian Order (Storbritannia) (1965)
*Storkors av Georg Is orden (Hellas) (1965)
*Storoffiser av Republikken Italias fortjenstorden (1965)
*Stort fortjenstkors med stjerne og skulderbånd av Forbundsrepublikken Tysklands fortjenstorden (1967)
*Storoffiser av den franske Æreslegionen (1969)

## Referanser


## Litteratur
* John Zimmermann: *Führungskrise in der Bundeswehr oder „Aufstand der Generale“? Die Rücktritte der Generale Trettner und Panitzki 1966*. I: Eberhard Birk, Heiner Möllers, Wolfgang Schmidt (red.): *Die Luftwaffe zwischen Politik und Technik*. Carola Hartmann Miles-Verlag, Berlin 2012, ISBN 978-3-937885-56-8, S. 108–123.
Organisation Gehlen

**Organisation Gehlen** var det uformelle navnet på en vesttysk etterretningstjeneste i den tidlige fasen av den kalde krigen. Den ble ledet av Reinhard Gehlen på oppdrag fra, og i nært samarbeid med, den amerikanske hærens etterretningstjeneste og etterhvert CIA. Organisation Gehlen eksisterte fra 1946 til 1956, da organisasjonen dannet kjernen i forbundsrepublikkens nye føderale utenlandsetterretningstjeneste, Bundesnachrichtendienst (BND). Organisation Gehlen hadde hovedfokus på etterretning rettet mot Sovjetunionen og østblokken ellers, og var i mange år regnet som CIAs øyne og ører i Sentral- og Øst-Europa. Organisation Gehlen ble ofte bare kalt *organisasjonen* eller lignende, og opererte under en rekke dekknavn.

## Litteratur
* Mary Ellen Reese: *Organisation Gehlen. Der Kalte Krieg und der Aufbau des Deutschen Geheimdienstes.* Rowohlt Verlag, Berlin 1992, ISBN 3-87134-033-2.
Räkna de lyckliga stunderna blott

***Räkna de lyckliga stunderna blott*** er en svensk romantisk dramafilm fra 1944 regissert av Rune Carlsten. Filmen er basert på Guy de Maupassants novelle *Une veuve* (som betyr «En enke»), som inngikk i novellesamlingen *Clair de lune* fra 1883. Hovedrollene spilles av Sonja Wigert og Arnold Sjöstrand.

## Handling
Alf er forelsket Lilian, men hennes bakgrunn i enkle kår aksepteres ikke i Alfs kretser. En dag forteller Alfs farfar at han har vært i samme situasjon.

## Om filmen
Filmen ble spilt inn i mai og juni 1944 i AB Centrumateljéerna, Djurgården og Gamla Stan i Stockholm samt i Imperfektum i Uppsala.

## Rolleliste (i utvalg)
* Sonja Wigert – Annemarie Wikström, sydame
* Arnold Sjöstrand – Viktor Branzell, advokat
* Olof Widgren – Bengt Ljung, lege
* Hugo Björne – senior, Viktor far Branzell
* Gerda Lundequist – fru Branzell, Viktors mor
* Åke Grönberg – Sven Bergling
* John Ekman – skipsreder Benson
* Barbro Ribbing – Harriet Benson, hans datter
* Yngve Nordwall – Ragnar Normark
* Tekla Sjöblom – fru Normark, Ragnars mor
* Birger Malmsten – Helge Wikström, Annemaries bror, student
* Britta Holmberg – Ingrid, Annemaries kollega
* Curt Masreliez – Alf Branzell, Viktors barnebarn
* Anita Björk – Lilian Lind, ekspeditrise i hanskeforretning, Alfs forlovede
* John Westin – Karsten, Viktors tjener
* Eva Dahlbeck – Hedvig, jente på studentfest
* Magnus Rudbeck – varietésangeren

## Referanser


## Eksterne lenker
*
Buskerud Idrettskrets

**Buskerud Idrettskrets** (stiftet 1. januar 1963) er et organisasjonsledd i Norges idrettsforbund og olympiske og paralympiske komité, 
og er et fellesorgan for all idrett i Buskerud.

Buskerud Distriktslag for Idrett ble dannet sammen med 20 andre distriktslag i 1919.
Etter sammenslåingen med arbeideridrettskretsene, ble de nye kretsene Øvre Buskerud Idrettskrets og Nedre Buskerud Idrettskrets dannet i 1945.

Øvre Buskerud Idrettskrets og Nedre Buskerud Idrettskrets ble slått sammen til Buskerud Idrettskrets 1. januar 1963.

## Kretsens ledere
* Torfinn Bentzen, Liv (1963–1965)
* Anun Strøm Sundland, Strømsgodset IF (1965–1969)
* Kolbjørn Gulliksen, Fossekallen (1969–1971)
* Arvid Gulhaugen, IF Hellas (1971–1975)
* Kjell Gunnerud, Åmot IF (1975–1985)
* Odd Flattum, Vikersund IF (1985–1988)
* Halvor Aas, Heradsbygda IL (1988–1993)
* Øivind Halvorsen, Drafn (1993–1999)
* Jan Bøhn, IL Skrim (2000–2008)
* Hallgeir Haugen, Gol (2008–2010)
* Roar Bogerud, Sylling IF (2010–)

## Referanser


## Kilder
* Trond Thomassen (1994): *Buskerud idrettskrets gjennom 75 år*.

## Eksterne lenker
*
Lofoten og Vesterålen Idrettskrets

**Lofoten og Vesterålen Idrettskrets** er et tidligere organisasjonsledd i Norges Idrettsforbund.

Lofoten og Vesterålen Idrettskrets ble stiftet i 1945.

Helgeland Idrettskrets, Salten Idrettskrets, Lofoten og Vesterålen Idrettskrets og deler av Ofoten og Sør-Troms Idrettskrets ble slått sammen til Nordland Idrettskrets 1. juli 1971.

## Kretsens ledere
* Leif Johansen, Vågan (1945–1947)
* Håkon Kyllingmark, Vågan (1948)
* Håkon Pettersen, Hadsel (1949–1950)
* Thor Rognan, Vågan (1951)
* Odd Solem, Vågan (1952–1954)
* Thor Rognan, Vågan (1955–1956)
* Kåre Nyseth, Sortland (1957)
* Nils P. Nilsen, Vågan (1958–1964)
* Gunnar Hansen, Vågan (1965)
* Nils P. Nilsen, Vågan (1966)
* Einar Lund, Hadsel (1967–1971)

## Kilder
* ''Nordland idrettskrets 75 år 1919-1994''
* Sportsrevy 1953-1962
I epistoli

**I epistoli** er en sang av Mikis Theodorakis.
Mikis ble som mange andre venstreorienterte og andre potensielle motstandere av kuppmakerne i Hellas arrestert av juntaen og etter hvert sendt til arbeidsleir og senere (1970) sendt i eksil hvor han arbeidet aktivt med bl.a. konserter mot kuppmakerne.  

Hans sanger ble under juntaens styre 1967-74 forbudt å spille og høre på. Denne sangen er spilt av mange artister bl.a. Melina Mercouri sammen med Mikis Theodorakis. Han hadde også et lengre samarbeide med Arja Saijonmaa. 
Sangen er et brev fra en fange til sine pårørende/venner om at han har det bra og at han har fått en pakke, men at de ikke må sende penger til han.
Ofoten og Sør-Troms Idrettskrets

**Ofoten og Sør-Troms Idrettskrets** er et tidligere organisasjonsledd i Norges Idrettsforbund.

Ofoten og Sør-Troms Idrettskrets ble stiftet i 1945. Kretsen ble delt mellom Nordland Idrettskrets og Troms idrettskrets i 1971.

## Kretsens ledere
* Arne Thorbergsen, Harstad (1945–1947)
* Einar Willassen, Narvik (1948–1950)
* Otto Rollnes, Narvik IL (1951–1955)
* Håkon Jegtnes, Narvik (1956–1959)
* Otto Rollnes, Narvik IL (1959)
* Ekrol Dølvik, Narvik Atletklubb (1960–1971)

## Kilder
* ''Nordland idrettskrets 75 år 1919-1994''
* Sportsrevy 1953-1962
7. serierunde i Eliteserien 2017

**7. serierunde i [[Eliteserien 2017]]** ble spilt mellom lørdag 6. og mandag 8. mai.









## Kampfakta
**Lørdag 6. mai 2017**

**Søndag 7. mai 2017**






**Mandag 8. mai 2017**


## Referanser
Greenville–Spartanburg internasjonale lufthavn

**Greenville–Spartanburg internasjonale lufthavn** (IATA: **GSP**, ICAO: **KGSP**) er en lufthavn i delstaten Sør-Carolina i  USA. Målt i antall passasjerer er det den nest største lufthavnen i delstaten etter Charleston internasjonale lufthavn. Det er særlig reisende til og fra de mindre kystnære delene av delstaten (Upstate) som bruker lufthavnen.

Der er ingen internasjonale direkteruter med passasjerer, til tross for at «internasjonal» er med i navnet.  Imidlertid er det en rekke innenriks destinasjoner.

Lavprisflyselskapet Allegiant Air og United Airlines opererer de fleste flyrutene.

## Referanser


## Eksterne lenker
* Lufthavnens nettsted
Āryadeva

**Āryadeva** (3. århundre e.Kr.) var en buddhistisk filosof innenfor retningen Madhyamaka i buddhismen. Han var elev av Nagarjuna og forfatteren av flere viktige tekster innenfor retningen Madhyamaka. Han er også kjent som Kanadeva, den 15. patriark i Zen-buddhismen, og som «Bodhisattva Deva» i Sri Lanka.

## Referanser
Helgeland Idrettskrets

**Helgeland Idrettskrets** er et tidligere organisasjonsledd i Norges Idrettsforbund.

Helgeland Idrettskrets ble stiftet i 1945.

Helgeland Idrettskrets, Salten Idrettskrets, Lofoten og Vesterålen Idrettskrets og deler av Ofoten og Sør-Troms Idrettskrets ble slått sammen til Nordland Idrettskrets 1. juli 1971.

## Kretsens ledere
* Asbj. Stordal, Halsøy (1945–1947)
* Påske Nordvik, Stålkameratene. (1948)
* Alf Jakobsen, Bossmo & Ytteren (1949–1950)
* Harald Hjorten, Mo (1951–1953)
* Angell D. Strøm, Mo (1954–1956)
* Svein-Åge Tangen, Mo (1957–1958)
* Dagfinn Arntsen, Mo (1959–1960)
* Svein-Åge Tangen, Mo (1961–1962)
* Ragnvald Kristoffersen, Stålkameratene. (1963–1964)
* Angell D. Strøm, Mo (1965–1969)
* Magne Thørnquist, Stålkameratene (1970–1971)

## Kilder
* ''Nordland idrettskrets 75 år 1919-1994''
* Sportsrevy 1953-1962
Salten Idrettskrets

**Salten Idrettskrets** er et tidligere organisasjonsledd i Norges Idrettsforbund.

Salten Idrettskrets ble stiftet i 1945.

Helgeland Idrettskrets, Salten Idrettskrets, Lofoten og Vesterålen Idrettskrets og deler av Ofoten og Sør-Troms Idrettskrets ble slått sammen til Nordland Idrettskrets 1. juli 1971.

## Kretsens ledere
* Ørnulf Holmen, Bodø (1945–1947)
* Wilh. Pedersen, Bodø (1948)
* Hj. Petterson, Bodø (1949)
* Knut Soleglad, Bodø (1950–1951)
* Ola Andersen, Bodø (1952–1955)
* Hans Jørgen Næss, Bodø (1956)
* Rolf Møller, Bodø (1957–1958)
* Tor Jacobsen, Bodø (1959–1960)
* Christian Brinchmann, Bodø (1961–1971)

## Kilder
* ''Nordland idrettskrets 75 år 1919-1994''
* Sportsrevy 1953-1962
Podischnus agenor

***Podischnus agenor*** er en bille som hører til gruppen hornbiller i familien skarabider (Scarabaeidae).

## Utseende
Store (ca. 30 millimeter), mørke biller. Denne slekten har en forholdsvis avlang kroppsform. Hannene varierer mye i størrelse og størrelsen på hornene er sterkt avhengig av dette (allometrisk vekst). Små hanner kan ligne mye på hunner, mens store hanner har et langt, krumt horn på hodet og en dyp uthuling av den fremre delen av pronotum, på toppen et bredt, firkantet framspring. Hornet i pannen har antydning til en tann på oversiden. Forleggen (protibia) har fire tenner, kjevene (mandiblene) to tenner.

## Levevis
Larvene lever i jorda av organisk materiale. De voksne billene, som er nattaktive, spiser trolig på store, enfrøbladete planter. Arten kan gjøre skade på sukkerrør.

## Utbredelse
Arten er utbredt fra det sørlige Mexico i nord til Peru og Brasil i sør.

## Systematisk inndeling

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien skarabider, Scarabaeidae Latreille, 1806
***** Underfamilien hornbiller, Dynastinae MacLeay, 1819
****** Stammen Oryctini Mulsant, 1842
******* Slekten *[[Podischnus]]* Burmeister, 1847
******** ***Podischnus agenor*** (Olivier, 1789)

## Kilder
* Generic Guide to New World Scarab Beetles – ''Podischnus''
* Dynastidae du monde- sjekkliste over artene 

## Eksterne lenker
* Bilde av ''Podischnus'' sp., hunn 
* Bilder av ''Podischnus agenor'', hann
* Bilder av arten
*
Prajñaptir upādāya

**Avhengig betegnelse** (sanskrit: *prajñaptir upādāya*; tibetansk: བརྟེན་ནས་གདགས་པ; wylie: *rten ne dag pa*; tradisjonell kinesisk: 假名; pinyin: *jia-ming*) er et viktig begrep innenfor Madhyamaka i tibetansk buddhisme.

Begrepet ble laget av Nagarjuna i vers 28.8 av En avhandling om middelveien (*Mūlamadhyamakakārikā*), og ble viktig for den tibetanske buddhisten Candrakīrti.

Avhengig betegnelse er en av de «tre avhengigheter» som er nevnt av Nagarjuna. De to andre er Pratītyasamutpāda (avhengig opprinnelse), som betyr at alle ting oppstår gjennom årsaker; og avhengighet gjennom deler, som betyr at alle ting er sammensatt. Hver enkelt av disse avhengigheter blir brukt, separat eller sammen, for å gi en forståelse for Śūnyatā eller «tomhet», den manglende iboenhet av eksistens, som er den tredje av eksistensens tre kjennetegn.

Ifølge den 14. Dalai Lama:

Fenomener er utelukkende imputert gjennom begreper og konsepter som er avhengige på bakgrunn av deres imputering.

## Referanser
Eirik Horneland

**Eirik Horneland** (født 1975) er en norsk fotballtrener og tidligere fotballspiller som er ekspert for NRK.

Horneland tilbrakte mesteparten av karrieren sin hos Sportsklubben Vard Haugesund før han avsluttet spillerkarrieren hos FK Haugesund. Etter å ha lagt opp som spiller gikk han over til rollen som trener, først som assistenttrener for Haugesund og deretter som hovedtrener for Norges G18-landslag. Horneland tok senere over som hovedtrener for Haugesund hvor sterke plasseringer i Eliteserien sikret en overgang til Rosenborg Ballklub i 2019. 

Horneland trakk seg fra trenerjobben i juni 2020 grunnet svake resultater og ble i oktober ansatt som assistenttrener i . I august 2021 tok han over som midlertidig hovedtrener ut sesongen etter at Kåre Ingebrigtsen ble sagt opp. I november samme år ble han ansatt som hovedtrener for Brann og i 2023 ledet han klubben til cupgull. Horneland tok to strake sølvmedaljer med Brann i Eliteserien før han ga seg i klubben etter 2024-sesongen. 

## Karriere
Horneland begynte fotballkarrieren hos Sportsklubben Vard Haugesund i 1993 med debut på A-laget som 17-åring. Han tilbrakte tolv år i klubben, før han gikk over til FK Haugesund i 2006. Horneland la opp som spiller i 2009 og ble assistenttrener for Haugesund det påfølgende året. Etter fem sesonger med klubben tok han over som hovedtrener for Norges G18 landslag i 2015. Han vendte tilbake til Haugesund som hovedtrener i oktober 2016 og ledet laget til flere sterke sluttplasseringer i Eliteserien. 

I 2019 ble Horneland ansatt som hovedtrener for Rosenborg, men trakk seg fra jobben kort tid etter starten av 2020-sesongen grunnet svake resultater. I oktober 2020 ble han assistenttrener for Sportsklubben Brann. Etter at Kåre Ingebrigtsen fikk sparken i juli 2021 tok Horneland først over som midlertidig hovedtrener for klubben ut sesongen før han i november ble han ansatt som ny hovedtrener. Etter å ha rykket ned i slutten av 2021 ledet Horneland Brann til opprykk i den påfølgende sesongen, hvor laget også satte ny poeng- og målrekord i OBOS-ligaen. Horneland ble etter siste seriekamp kåret til årets trener i ligaen. I 2023 vant han cupgull med klubben og ledet laget til playoff i UEFA Conference League, hvor de tapte mot AZ Alkmaar på straffer.

I desember 2024 ble det kjent at Horneland har signert en toårskontrakt som hovedtrener for den franske Ligue 1-klubben .

## Meritter
; Brann
* Norgesmesterskapet i fotball for menn: 2022/23
* OBOS-ligaen: 2022

## Referanser


## Eksterne lenker
*
The Universe in a Single Atom: The Convergence of Science and Spirituality

***The Universe in a Single Atom: The Convergence of Science and Spirituality*** er en bok av Tenzin Gyatso, den 14. Dalai Lama. Boken ble utgitt i 2005 av Morgan Road Books. I boken engasjerer Dalai Lama seg i flere vitenskapelige områder. Han utdyper emnene kvantefysikk, kosmologi, bevissthet og genetikk i relasjon til buddhismen.
Essam El-Hadary

**Essam Kamal Tawfiq El-Hadary** (født 15. januar 1973) er en egyptisk fotballspiller som spiller for den saudiarabiske klubben Al-Taawoun FC.

## Landslaget
25. mars 1996 fikk han sin første landskamp for  mot Sør-Korea. El-Hadary var Egypts førstekeeper da laget vant Afrikamesterskapet tre ganger på rad i 2006, 2008 og 2010.

Han ble utnevnt til lagkaptein i s tropp til VM i fotball 2018 i Russland. Han er (pr. 2018) den eldste spilleren som har blitt tatt ut til et VM-sluttspill. I kampen mot Saudi-Arabia i fotball VM 2018 i Russland ble han i en alder av 45 år og 161 dager den eldste spilleren til å spille i et VM.

## Referanser


## Eksterne lenker
*
Buccina

**Buccina** (latin *bucina*, *buccinum*, «horn, trompet») er et messingblåseinstrument av naturtrompet-type fra  romertida. Instrumentene ble laget i bronse og kunne være med eller uten munnstykke.

Vanligvis var instrumentet bøyd slik at buccinaspilleren kunne bære det over hode eller skulder. Det ble brukt som signalgiver eller som musikkinstrument. Under utgravingene i Pompeii er det funnet tre eksemplarer som oppbevares i Napoli arkeologiske museum.

Buccina er så lik romernes *[[cornu]]* at det er usikkert om det finnes et klart skille mellom dem. Både byggemessig og språklig utviklet buccina seg til middelalderens *[[busine]]* og videre til posaune.

I finalen til Ottorino Respighis tonedikt *Pini di Roma* (1924) brukes kopier av romerske buccinaer. 

## Eksterne lenker
*
Kaiser

**Kaiser** var et amerikansk bilmerke som ble bygget av Kaiser-Frazer Corporation i Willow Run, Michigan mellom 1946 og 1955.

## Historie
### 1946–1955
Bedriften *Kaiser-Frazer Corporation* ble dannet av Henry J. Kaiser, en kjent industrimann som under andre verdenskrig bygde og sjøsatte de fleste av de såkalte Libertyskipene, og Joseph W. Frazer fra Graham-Paige. Deres hensikt var å bygge en bil som var billig nok til at den kunne kjøpes av den vanlige amerikaner, men resultatet ble biler i mellomklassen grunnet for høye produksjonskostnader. Man beregnet at om lag 800&nbsp;000 biler av merkene Kaiser og Frazer ble bygget, og forskjellen mellom begge merkene av samme årgang var minimale. De ble blant annet sammensatt i Haifa i Israel. I perioden bygde de også en bil med karosseri i glassfiber under navnet Kaiser-Darrin, som er et samlerobjekt i dag, ettersom det var den første bilen man kunne kjøpe med glassfiberkarosseri.

I 1953 kjøpte Kaiser Willys-Overland og dannet *Kaiser-Willys Corp*. I 1955 la Kaiser ned sin egen bilfabrikk i Willow Run. Fabrikken ble omdannet til flyfabrikk, og ble brukt til å bygge fly av typen Fairchild C-119 Flying Boxcar.

### 1956–1970

Etter nedleggelsen i 1955 flyttet Kaiser byggingen av Manhattan-modellen til Argentina, hvor man etablerte Industrias Kaiser Argentina (IKA), i nært samarbeid med den argentinske staten. Bilen ble solgt under navnet Kaiser Carabela fram til 1962, deretter ble den lisensbygget av Rambler. IKA bygde også mindre europeiske biler som Alfa Romeo 1900 og Renault Dauphine. I 1970 ble IKA overtatt av Renault.

I USA konsentrerte Kaiser-Willys seg om å bygge ulike varianter av Jeep i Toledo, Ohio etter 1955. I 1963 byttet selskapet navn til *Kaiser-Jeep Corp*. I 1964 overtok man Studebakers bygging av militære kjøretøy i  AM General, i sammenheng med at Studebaker forlot USA. I 1970 ga Kaiser opp bilbyggingen, og solgte Kaiser-Jeep til American Motors Corporation.

## Se også
* Industrias Kaiser Argentina

## Kilder
*Stora billexikonet, red. G N Georgano, svensk övers. Björn-Eric Lindh 1982. 
*Encyclopedia of American Cars 1930–1980, red. Richard M Langworth, 1984.
Ingvild Holthe Bygdnes

**Ingvild Holthe Bygdnes** (født 1986) er en norsk skuespiller.

Hun gikk ut fra Teaterhøgskolen i Oslo i 2011.

Bygdnes har spilt både på Nordland Teater, Den Nationale Scene, Riksteatret, Det Norske Teatret og Oslo Nye. Hun har hatt tittelrolle i *[[Hedda Gabler]]* og i *[[Svarta Bjørn]]*, spilt Bolette i *[[Fruen fra havet]]*, Amanda i *[[Privatliv]]*, Lady Marion i *[[Robin Hoods hjerte]]*, Rita i *Timene med Rita*, Sally Bowles i *[[Cabaret]],* Honey i *[[Hvem er redd for Virginia Woolf?]]* og Tora *i Kristiania Magiske tivoliteater* (hun spilte samme rolle i TV-serien (julekalenderen) ved samme navn). 

Hun ble kjent for et bredt publikum høsten 2017, da hun spilte hovedrollen i NRKs TV-serie *[[Monster (TV-serie)|Monster]]*. I 2019 spilte hun Andrea i katastrofefilmen *[[Tunnelen]]* og fikk for rollen Amandaprisen 2020 i klassen beste kvinnelige birolle. I 2025 medvirket hun i filmen *[[Stargate – en julefortelling]]*.

## Referanser


## Eksterne lenker
* 
*  Om Ingvild Holthe Bygdnes på Den nationale Scenes nettsider
*  Om Ingvild Holthe Bygdnes på Oslo Nye Teaters nettsider
Ali Gabr

**Ali Gabr Gabr Mossad** (født 10. januar 1989) er en egyptisk fotballspiller som spiller for den egyptiske klubben Pyramids FC.

Gabr spilte finalen i Afrikas Champions League med Zamalek i 2016, hvor klubben tapte 1–3 sammenlagt over to kamper for Mamelodi Sundowns.

## Landslaget
14. november 2014 fikk han sin første landskamp for  mot Senegal.

Han ble tatt ut i s tropp til VM i fotball 2018 i Russland.

## Referanser


## Eksterne lenker
*
Rælingen skolekorps

**Rælingen skolekorps** ble stiftet 14.11.1987 etter en sammenslåing av Fjerdingby skolekorps (stiftet 1930) og Rud skolekorps (stiftet 1966). I 2003 ble også Løvenstad skolekorps fusjonert inn i Rælingen skolekorps. Korpset holder til i Rælingen kommune i Akershus og øver på Marikollen ungdomsskole.

Korpset rekrutterer fra de seks barneskolene i Rælingen kommune: Blystadlia skole, Fjerdingby skole, Løvenstad skole, Nordby skole, Rud skole og Smestad skole, men har også medlemmer på ungdomsskolene Marikollen og Sandbekken.

Fra 1995 startet korpset å ha årlige showkonserter i november måned.

Siden 2003 har korpset årlig deltatt i Akershus- og distriksmesterskap for skolekorps i Lørenskog, og fra 2008 har korpset årlig deltatt i norgesmesterskap for skolekorps. Korpset har deltatt i både 3. 2. og 1. divisjon, og beste resultat er 2.-plass i 1. divisjon i Akershusmesterskapet i 2013.

Korpset har lange tradisjoner for sosiale aktiviteter og den årlige Trysil-turen ble innstiftet allerede i 1991.

## Dirigenter/musikalske ledere for Rælingen skolekorps
*Per Arild Olsen 1987–1991
*Terje Lillebo 1989
*Øystein Strand 1991–1996
*Dag Helge Rognlien 1996–1997
*Trond Borgen 1997–1998
*Anders Halvorsen 1998–2001
*Jan Rudolf Pettersen 2001–2003
*Ellen Marie Paulsen 2003
*Lars-Jarand Bakkelund 2003–2020
*Tomas Carstensen 2020–

## Referanser
Martine Tønnessen

**Anne Martine Havnen Tønnessen** (født 1988) er en norsk politiker (KrF) som fra 1. desember 2021 er generalsekretær i Landsrådet for Norges barne- og ungdomsorganisasjoner (LNU).

Tønnessen er en norsk politiker (KrF) som var leder for Kristelig Folkepartis Ungdom (KrFU) 2017–2019. Hun ble aktiv i KrFU i 2014. Hun har vært fylkesstyremedlem i Oslo KrFU og ble valgt som andre nestleder i KrFU i 2015. På landsmøtet i oktober 2017 ble hun valgt som leder av Kristelig Folkepartis Ungdom. Hun ble gjenvalgt i 2018.

Tønnessen er utdannet med mastergrad i samfunnsøkonomi fra Universitetet i Oslo. Tønnessen har tidligere jobbet i AFS Norge Internasjonal Utveksling, ANSA og Næringslivets Hovedorganisasjon (NHO). 

## Referanser
Fjodor Shcherbatskoj

**Fjodor Ippolitovitsj Shcherbatskoj** eller **Stcherbatskij** (Фёдор Ипполи́тович Щербатско́й, født 30. august 1866 i Kielce, Polen (det russiske keiserdømmet), død 18. mars 1942 i Boroye i det nordlige Kasakhstan) var en russisk indolog som var ansvarlig for grunnleggelsen av det akademiske studiet av Buddhisme og Buddhistisk filosofi.

## Bibliografi
* Bapat, P. V. (1943), Fedore Ippolitorich Stcherbatsky, Annals of the Bhandarkar Oriental Research Institute 24 (3/4), 284-285 
* Ruegg, D. Seyfort (1971, Dedication to Th. Stcherbatsky, Journal of Indian Philosophy 1 (3), 213-216 

## Referanser


## Eksterne lenker
*The Scholarly Activity of Fyodor Stcherbatsky – an Epoch in World Buddhology
*Bibliotheca Buddhica
*Stcherbatsky's biography (på russisk)
Ahmed Elmohamady

**Ahmed Eissa Elmohamady Abdel Fattah** (født 1987) er en egyptisk tidligere fotballspiller.

## Landslaget
Den 22. august 2007 fikk han sin første landskamp for  mot .

Han ble tatt ut i s tropp til VM i fotball 2018 i Russland.

## Referanser


## Eksterne lenker
*
Sabawon Shamohammad

**Sabawon Wahid «Sabba» Shamohammad** er en norsk fotballspiller som spiller for Fotballklubben Clausenenga Kristiansund. Han spiller spiss og midtbane.

Han er oppvokst i Stokke, og spilte fram til han var 16 for Stokke IL, og debuterte i Eliteserien den 16.mai 2017.

## Referanser


## Eksterne lenker
*
Demarkasjonslinje (vitenskapsteori)

Begrepet **demarkasjonslinje** brukes i vitenskapsteorien om skillet mellom vitenskap og ikke-vitenskap.

Den filosofiske utfordringen å skille mellom vitenskap og ikke-vitenskap kalles «demarkasjonsproblemet». Logisk positivisme forsøkte å skille ved å hevde at bare uttalelser om faktiske hendelser eller logiske sammenhenger mellom konsepter er meningsfulle. All vitenskap måtte være verifiserbar, og demarkasjonslinjen ble tegnet mellom vitenskap og ikke-vitenskap og pseudovitenskap.

Karl Popper mente at falsifiserbarhet var et bedre kriterium enn verifiserbarhet, og at det som ikke kan falsifiseres ikke kan regnes som vitenskap.

Thomas Kuhn mente at all vitenskap ble gjort innenfor et paradigme, og ekstraordinær vitenskap kunne medføre et paradigmeskifte og føre til at gamle teorier og data måtte revurderes. Vitenskap innen et paradigme er som å legge et puslespill, så mens astronomer vil se en feilslått forutsigelse som en ny gåte og ny brikke til puslespillet, så vil en feilslått forutsigelse innen astrologi ikke føre til endring av den astrologiske tradisjonen. Popper mente at også astrologer legger puslespill, og at Kuhns demarkasjonslinje var sosiologisk mer enn rasjonell.

Larry Laudan hevdet at letingen etter en klar demarkasjonslinje mellom vitenskap og ikke-vitenskap var et område der filosofien hadde feilet. Han uttalte at skillet ikke var et vitenskapelig problem, men var politisk retorikk.

Donald Trumps krig mot «fake news» har aktualisert spørsmålet om en demarkasjon mellom falske og ekte nyheter.

## Se også
* Vitenskapsteori

## Referanser